laion/Wikipedia-Exotic huggingface dataset:
Stephan Raabe

Stephan Raabe (Rabe), Steppinsch Krauklis ehk Ronga Tehvan oli 18. sajandi Rootsi-vastases propaganda- ja kõmukirjanduses esinev Liivimaa talupoeg, hiljem nimetatud Lipumäe möldriks Toilast, kes juhatanud Põhjasõja ajal Rootsi kuninga Karl XII 1000-mehelise ratsasalga kõrvalisi soo- ja metsateid pidi vene tsaari Peeter I sõjaväe selja taha, mille tulemusena rootslased võitsid Pühajõe lahingu ja hiljem Narva lahingu. Ta juhatanud rootsi ratsasalga Pühajõest (Narva poolt) Voka mõisa peale, kus asus vene väeülema Boriss Šeremetevi staap. Kaasaegsete piltide järgi osales ta ka Narva lahingus otse Karl XII kõrval. Poola ning Saksi propaganda järgi oli ta kehastunud saatan, sest kui rootslased oleksid olnud ausad inimesed, siis ei oleks nad venelastele selja tagant kallale tunginud, vaid ausalt silm silma vastu võidelnud. Tõenäoliselt ei olnud ta lätlane "Steppinsch Krauklis", nagu seda hilisemas kirjanduses on väidetud, sest Põhja-Lätist pärit talupoeg ei oleks tõenäoliselt Virumaa maastikul orienteeruda suutnud. Raabet kujutati tollasel propagandaplakatil, mida levitati üle Euroopa. Ta on neil kujutatud alati samas asendis, takuse talupojavammuse, mütsi, kepi ja märsiga habemikuna. Prantsuskeelsel plakatil on tekst: "Müügil Pariisis Trouvini juures Grand Monarque’is St Jacques’i tänaval kuninglikul loal: tõetruu portree talumehest, kes tuhande seitsmesajandal aastal juhatas Narva all Rootsi kuninga ringiga moskoviitide laagrisse, mille tulemusel Tema Kuninglik Majesteet saavutas mälestusväärse võidu." Hollandikeelsel plakatil on tekst: "See on tõene joonistus Liivimaa talupojast, kes viis Rootsi kuninga jalgsi mööda kaugeid ja ebatavalisi teid läbi metsa ja lume Narva linna juurde, mida moskoviidid piirasid. Ilma temata poleks Rootsi Majesteet saavutanud 30. novembril 1700. aastal suurt võitu. Valitseja tunnustas teda väljapaistva teenistuse eest, annetades liivimaalasele tasuks aastase sissetuleku." Saksakeelsel plakatil on tekst: "Pilt ühest talupojast, kes Tema Majesteedi Rootsi kuninga enne Narvat läbi soo ühte kõrvalteed pidi moskoviitide laagri taha juhtis." Pühajõe lahing, Narva lahing (1700), Põhjasõda Eesti alal http://kolmekrooniklubi.eu/
Ida katoliku kirikud

Ida katoliku kirikud (inglise Eastern Catholic Churches) on autonoomsed kirikud, kes arvatakse idakirikute hulka ja kes tunnistavad Rooma paavsti ülemuslikkust (primaati). Ida katoliku kirikutes järgitakse mitmeid idakirikute riitusi. uniaadid TEA entsüklopeedia (e-versioon). [1][alaline kõdulink] (vaadatud 29.11.2012)
Stara Prõluka

Stara Prõluka (ukraina keeles Стара Прилука) on küla Ukrainas Vinnõtsja oblastis Lõpovetsi rajoonis. Elanike arv on 1575. Pindala on 4,48 km². Stara Prõluka palee. Stara Prõluka kabel.
Henri de Bourbon

Henri-Charles-Louis de Bourbon (27. november 1899 Lunel – 9. jaanuar 1960 Beaumont-sur-Oise) oli naundorffistlik Prantsusmaa trooninõudleja aastail 1914–1960 Henri V ja Bourgogne'i hertsogi nime all. Ta oli Jean de Bourboni ja Magdeleine Cuillé ainus poeg. 14. märtsil 1928 abiellus ta Casablancas Florence Greenhilliga (14. aprill 1892 Bornemouth – 2. veebruar 1972 Compiegne), abielu oli lasteta. Ta osales Esimeses ja Teises maailmasõjas.
Järglane

Järglane on sugulisel või suguta paljunemisel tekkinud isend. Järglase võib olla andnud üks või mitu vanemat. Inimese järglasi nimetatakse vanemate suhtes lasteks sõltumata nende vanusest. Sugulisel paljunemisel on järglase genoom kombinatsioon kahe vanema erinevatest genoomidest. Kloon on järglane, kelle genoom on vanema omaga identne.
Arkebuus

Arkebuus ehk harkpüss ehk haakpüss (saksa Hakenbüchse, prantsuse arquebuse) on eestlaetav sileraudne käsitulirelv, mida kasutati 15.–17. sajandil. Arkebuusi kaliiber oli 18–30 mm. TEA entsüklopeedia (e-väljaanne: [1][alaline kõdulink] (vaadatud 29.11.2012))
Embrüosiirdamine

Embrüosiirdamine (inglise embryo transfer) on viljastatud munaraku viimine (siirdamine) organismi (naise, veise jne) emakasse. Embrüotehnoloogia
Martens

Martens võib tähendada järgmist: Dr. Martens on jalatsite kaubamärk. Martens (perekonnanimi) Georg Friedrich von Martens (1756–1821) oli Göttingeni ülikooli õigusteaduse professor ja Hannoveri vürstiriigi diplomaat. Friedrich Fromhold Martens (1845–1909) oli Eesti päritolu Vene keisririigi õigusteadlane ja diplomaat. Tarvi Martens on Eesti muusik ja Eesti e-valimiste tehnilise lahenduse looja.
Hüpovitaminoos

Hüpovitaminoos ehk vitamiinipuudus, ka osaline vitamiinivaegus, võib organismis tekkida vitamiini puudujäägi korral. Kui vitamiinivaegus on kestnud pikka aega, siis nimetatakse seda seisundit avitaminoosiks. Kuna hüpovitaminoosi tajutavad sümptomid on eri vitamiinide ja muude asendamatute toitainete defitsiidi korral tihti kattuvad, siis tuleks patsienti kahtluse korral kliiniliselt uurida. Tihti tekivad vitamiinipuuduse korral üldisemat laadi nähud (väsimus, kehakaalu langus, vastuvõtlikkus nakkushaigustele, peavalu, liigeste ja lihaste valulikkus jne), mis võivad esineda paljude haiguslike seisundite korral ja ka juhul, kui organismis on vitamiine piisavalt. Avitaminoos Vitamiinid Meditsiinisõnastik 2004:285 "Meditsiinisõnastik". Tõlkijad Katrin Rehemaa, Sirje Ootsing, Laine Trapido, 2004, Kirjastus Medicina, ISBN 9985-829-55-7.
Avitaminoos

Avitaminoos ka toitumisvaegus ka täielik vitamiinipuudus on haiguslike seisundite rühm, mis on põhjustatud kroonilise vitamiinivaeguse (hüpovitaminoos) või täieliku vitamiinipuuduse tõttu. Avitaminoos võib organismis kujuneda ühe konkreetse vitamiini kestval, täielikul puudumisel ja/või organismi võimetusel seda ensümaatiliselt metaboliseerida jt põhjustel. toitumuslik- olmelised: toiduainete defitsiit, nt alatoitumus, nälgimine ja mittetasakaalustatud ühekülgne toitumine, alkoholism, ületoitumus organismi teatud haiguslikud seisundid, kaasasündinud pärilikud raku ainevahetushaigused ja teatud ravimite kestev tarvitamine, sapphapete ebapiisav komplekteerimine, ensüümide tööga seotud häired, ealised iseärasused, seedeelundkonna osade (eriti peensoole, kus peaks toimuva vitamiiniühendite omastamine ja organismi edastamine) anatoomilis-füsioloogilised iseärasused aga ka mikrofloora tasakaalu häirumine,kahjustused antibiootikumide,toitainete jms. füsioloogilised: mõningate vitamiinide kõrgendatud vajadus väikelastel, rasedatel, imetavatel emadel ja vanuritel. Avitaminoosid on seostatavad kliinilise meditsiini kaudu konkreetsete haiguslike seisunditega (nt B1-vitamiini puhul beribeeri ja B3-vitamiini puhul pellagra). Ingrid Mesila liigitab avitaminoosid vajakaoleva vitamiini alusel järgmiselt: A-avitaminoos B1-vitamiini avitaminoos C-vitamiini avitaminoos D-vitamiini avitaminoos. Eestis tänapäeval kehtiva rahvusvaheliste haiguste klassifikatsiooni RHK-10 alusel kuuluvad avitaminoosid IV peatüki alampeatükki E50-E64: Toitumusvaeguse muud liigid (ingl k Other nutritional deficiencies), kuid diagnostikaks kasutatakse erinevaid laborianalüüse, korduvate intervallide ja vajalike täpsustustega. Vajaduse korral täpsustatakse vitamiinivaegusi jaotistega: Toitumusvaeguse muud liigid TEA entsüklopeedia (e-väljaanne: [1][alaline kõdulink] (vaadatud 29.11.2012)). Ingrid Mesila, Enn Jõeste, Mari-Ann Reintam, Hannes Tamm, Živile Riispere, Maret Murde, Retlav Roosipuu, "Patoanatoomia õpik kõrgkoolile", 2012, Tartu Ülikooli Kirjastus, ISBN 978 9949 32 084 4
Pavlohrad

Pavlograd (ukraina keeles Павлоград) on linn Ukraina idaosas Dnipropetrovski oblastis. Asula sai linnaõigused 1784. aastal. Nüüdseks on linn raudteeliikluse sõlmpunkt. Pavlogradi keemiatehas Number of Present Population of Ukraine, as of January 1, 2022
Tarmo Tein

Tarmo Tein (sündinud 10. juunil 1951) on Eesti ettevõtja, Tabiveres asuva masinatööstusettevõte SAME OÜ tegevjuht. 2012 – Jõgevamaa Kuldrist 2013 – Valgetähe IV klassi teenetemärk Päring inforegister.ee andmebaasist[alaline kõdulink] "Jõgevamaa Kuldristi pälvib viis ja Hõberisti neli inimest"[alaline kõdulink]. Vooremaa, 23. veebruar 2012
Rossoša (Lõpovetsi rajoon)

Rossoša (ukraina keeles Росоша) on küla Ukrainas Vinnõtsja oblastis Lõpovetsi rajoonis. Elanike arv on 2450. Pindala on 5,222 km².
Peep Põdder

Peep Põdder (sündinud 24. juunil 1964) on Eesti arst ja poliitik, Jõgeva haigla juhataja. Ta õppis Tartu Riikliku Ülikooli arstiteaduskonnas, mille lõpetas kiitusega 1988. aastal. 11. märtsini 2005 töötas ta Lääne-Tallinna Keskhaigla juhina. 2012. aastal pälvis ta Jõgevamaa Kuldristi. Põdder on olnud Eesti Keskerakonna juhatuse liige. Ta on kandideerinud kõigil kohalike omavalitsuste valimistel alates 1993. aastast. Aastatel 2005, 2009 ja 2013 osutus ta valituks Jõgeva linnavolikokku. Ta kandideeris ka 2003., 2007. ja 2011. aasta Riigikogu valimistel, kuid valituks ei osutunud. Ta kandideeris 2023. aasta valimistel Riigikokku, kogus valimisringkonnas nr 9 (Jõgeva- ja Tartumaa (v.a Tartu linn)) 368 häält ning ei osutunud valituks. Teda on nimetatud Edgar Savisaare ihuarstiks. Peep Põdder kinnitati Jõgeva haigla juhiks, Eesti Päevaleht, 11.03.2005 2008. aasta võitjad: Haiglajuht Peep Põdder kaotas mõne kuuga 40 kilo[alaline kõdulink], Maaleht, 31.12.2008 http://raud.ut.ee/~elasn/LP_1988TY.html[alaline kõdulink] Peep Põdder asub juhtima Jõgeva haiglat[alaline kõdulink], Delfi.ee, 11.03.2005 "Jõgevamaa Kuldristi pälvib viis ja Hõberisti neli inimest". Vooremaa, 23. veebruar 2012 "Arhiivikoopia". Originaali arhiivikoopia seisuga 2. aprill 2015. Vaadatud 20. märtsil 2015.{{netiviide}}: CS1 hooldus: arhiivikoopia kasutusel pealkirjana (link) http://www.postimees.ee/3127823/edgar-savisaar-on-kopsupoletiku-kahtlusega-haiglas
Tige Kala

Tige Kala on Eesti punkansambel Tallinnast. Tige Kala alustas tegevust Tallinna 4. Keskkoolis 1980. aastate lõpu poole. Esimese koosseisu moodustasid: Olka – hääl Renx – kitarr / hääl Ummu – bass Artur – trummid Mingitel ebaselgetel hetkedel ja asjaoludel osales aeg-ajalt ka ansambli Paha Värk eestvedaja Aarne (kitarr, trummid). Hilisem koosseis: Olka – hääl Renx – kitarr / hääl Aarne – bass / trummid Albumid 1998 – "Kontsert 1990-ndal aastal" (Fucking Cunt Records, 1998, CD) 2002 – "ja nii oligi" (Fucking Cunt Records, 2002, CD) Kogumikel 2001 – "Punk on sund`d V" (lugu nr 18) (Fucking Cunt Records, 2001, CD) 2022 – “Elagu Ukraina” (CD1 lugu nr 11) (Mumm Records, 2022, 2xCD)
Neljas Tee

Neljas Tee (The Fourth Way) on 20. sajandil Läänes laiemat tähelepanu saanud psühholoogilise ja vaimse arengu koolkond. Selle mõistega tähistatakse ka koolkonna rajaja G. I. Gurdžijevi ideid tervikuna. Sünonüümid "Töö", "Gurdžijevi Töö" viitavad arvatavasti analoogiale alkeemilise "Suure Tööga". Gurdžijevi arvates olid seni kasutusel olnud kolm "teed": fakiiri tee, mis seisnes füüsise üle meisterlikkuse saavutamises; munga tee, mis seisnes religioosses pühendumises ja eneseohverduses; joogi tee, mis seisnes teadmiste ja mõistuse arengus. Neljas Tee pidi kolme varasema tee olulisi elemente kasutama ning selle tulemusena arendama inimesel välja hinge, mis Gurdžijevi väitel inimestel puudub. Tehnikate hulka, mida Neljanda Tee koolides kasutatakse, kuuluvad: Lõdvestumine; "Liikumised," sufide ja dervišite pühadel tantsudel põhinevad tantsud, mille iga liigutus väidetavasti peegeldab kosmilist tõde; Tähelepanu fokuseerimine ja jaotamine mitme tegevuse vahel korraga. Eriti olulise tähtsusega on "enesemeenutamine" - kõigi tegevuste juures enda "Mina" tähelepanus säilitamine; Kõikehõlmavaid vaimseid põhimõtteid kajastava sümbolismi tundmaõppimine. Kõige tuntum Neljanda Tee koolist pärinev sümbol on enneagramm. Karatas-Seura, Finland (Karatas Society) Gurdjieff.fi, Finland Neljäs tie Suomessa
Ušomõr

Ušomõr (ukraina keeles Ушомир) on küla Ukrainas Žõtomõri oblastis Korosteni rajoonis. Elanike arv on 1323. Pindala on 2,979 km².
Ilmar Sulg

Ilmar August Sulg (13. veebruar 1919 Jõgeva – 24. november 2012 Bergen, Norra) oli eesti arstiteadlane, arst ja soomepoiss. Ta lõpetas 1937. aastal Türi Majandusgümnaasiumi, seejärel õppis Tondi Sõjakoolis, kus sai lipnikuks. Aastatel 1939–1943 õppis Tartu Ülikooli arstiteaduskonnas. Oli 1941. aastast EÜS Põhjala liige. 1943. aastal põgenes Saksa sõjaväe mobilisatsiooni eest Soome ja astus vabatahtlikuna Soome armeesse. Ta oli 1943–1944 sõjaväearst Soomes Vallila pataljonis ja 200. jalaväerügemendis. 1944. aasta augustis-septembris võitles Eestis Tartu rinde lahingutes. Nende pataljonist jäid vaid riismed järele, kuid tal oli õnne: ta pääses tagasi Soome, kus õppis 1944–1946 Helsingi ülikoolis arstiteadust, kaitses seal Med. lic. kraadi. 1946. aastal kolis Rootsi, kus asutas Helsingborgis esimese kliinilise neurofüsioloogia laboriväljaspool ülikooli haiglaid. Seal kuulus ta arstide meeskonda, kelle vastutada oli kuningas Gustaf VI Adolfi ravi Helsingborgi haiglas. 1954. aastal sai Med. lic. kraadi Lundi Ülikoolis; 1969. aastal samas tööga "The Quantitated EEG as a Measure of Brain Dysfunction" meditsiinidoktori kraadi kliinilise neurofüsioloogia alal. Aastatel 1971–1973 oli ta dotsent kliinilise neurofüsioloogia alal Lundi Ülikoolis; ta oli ka sisehaiguste, psühhiaatria ja kardioloogia asjatundja. Aastatel 1973–1978 oli ta dotsent kliinilise neurofüsioloogia alal Helsingi Ülikoolis ja 1978–1982 dotsent Oulu Ülikoolis. 1982. aastast oli ta Trondheimi ülikooli kliinilise neurofüsioloogia professor, 1984. aastast Tromsø ülikooli professor. 1944 Soome Vabariigi Vabadusrist (III klass) 2001 Riigivapi IV klassi teenetemärk Peep Pillak, Heini Vilbiks (koostajad). "Soomepoiste elulood". Grenader. 2015. http://issuu.com/ringkiri/docs/ringkiri_mai_2011 http://isik.tlulib.ee/index.php?id=909
British National Corpus

British National Corpus (BNC) on 100 miljonit sõna sisaldav tekstikorpus, mis sisaldab erinevatest allikatest pärit tänapäeva Briti inglise keele tekste. Koduleht
BNC

BNC on tähtlühend, mis võib tähendada: British National Corpus Bayonet Neill Concelman ‒ väljatöötajate (Paul Neill, Carl Concelman) järgi nimetatud bajonettühendusega kõrgsageduslik pistikühendus (BNC-konnektor)
Brockhaus Enzyklopädie

"Brockhaus Enzyklopädie" oli saksakeelne üldentsüklopeedia, mille esimene väljaanne ilmus aastatel 1796–1808 nime all "Conversationslexicon". Hiljem omandas entsüklopeedia kirjastusõigused Friedrich Arnold Brockhausi loodud kirjastus Brockhaus. TEA entsüklopeedia (e-väljaanne: http://www.ents.ee:81/Default.aspx?aid=7289[alaline kõdulink] (vaadatud 29.11.2012))
Broker

Broker (eestipäraselt ka: brokker) ehk laevamaakler (inglise shipbroker) on laeva ostu-, müügi-, kindlustus- või prahtimislepingu sõlmimise vahendaja. http://www.eki.ee/dict/meri/index.cgi?Q=broker&F=M&C06=et (vaadatud 03.12.2012) TEA entsüklopeedia (e-väljaanne: [1][alaline kõdulink] (vaadatud 29.11.2012))
Suursaadik

Suursaadik on diplomaatiline ametiaste (ametikoht), ka erakorralise ja täievolilise suursaadiku laialt kasutatav mitteametlik vaste. Eestil on suursaadikud alates 1991. aastast. Enne 1940. aastat Eesti Vabariigil suursaadikuid ei olnud ega lähetanud suursaadikuid siia välisriigid. Nagu on öeldud 1937. aastal: "Suursaadiku (ambassadeur) võib ainult suurriik saata teise suurriigi valitsuse juurde. Seetõttu Eestis ei ole ühtki suursaadikut ega saada Eesti ka suursaadikut teise riiki. Suurriikideks loetakse järgmisi riike: Suur-Britannia, Põhja-Ameerika Ühendriigid, Prantsusmaa, Venemaa, Itaalia, Hispaania, Saksamaa, Poola ja Türgimaa. Türgimaal ei ole praegu küll enam suurriigi mõõtusid ja kaalu, kuid ta loetakse suurriikide hulka endise aja vägevuse järgi. Suurriikide perre tuli juure Poolamaa." . Erandina on suursaadikuks nimetatud Belgia senaatorit Albert de Savoye'd, kes lähetati Eestisse 1934. aastal, teatamaks kuningas Albert I surmast. Erakorraline ja täievoliline suursaadik Suursaatkond "Eesti pind" välismaal. Huvitav Žurnaal, kevad 1937, lk. 14.
Vladimir Malkovski

Vladimir Malkovski (vene keeles Владимир Сергеевич Мальковский; 13. märts 1951 Ivanovo – 5. veebruar 2003) oli Eesti NSV parteitöötaja ja poliitik, Eesti Vabariigis ärimees. Ta hakkas 1968. aastal tööle Ivanovos elektrimontöörina, seejärel oli aastatel 1969–1971 ajateenistuses Nõukogude armees. Seejärel õppis ta Moskva Energeetikainstituudis, mille lõpetas 1978. aastal. 1989. aastal lõpetas ta Leningradi Kõrgema Parteikooli. 1976. aastast oli ta Moskva Energeetikainstituudi Kaasani filiaali komsomolikomitee sekretär, aastast 1977 ÜLKNÜ Tatari Oblastikomitee instruktor. Aastast 1978 elas ta Narvas. Ta töötas algul kutsekeskkooli direktori asetäitjana, hiljem ettevõtte Eesti Energoremont direktori asetäitjana. Aastast 1980 oli ta parteifunktsionäär: algul EKP Narva Linnakomitee instruktor, seejärel EKP Narva Linnakomitee osakonnajuhataja. Aastal 1985 sai ta EKP Narva Linnakomitee teiseks sekretäriks, aastal 1987 esimeseks sekretäriks. Ta valiti EKP XX kongressil 25. märtsil 1990 EKP Keskkomitee liikmeks ja EKP KK III pleenumil 29. märtsil 1990 EKP Keskkomitee sekretäriks. 15. detsembril 1990 valiti ta NLKP platvormil seisva EKP kongressil selle partei keskkomiteesse ja ta sai teiseks sekretäriks. Ta oli aastatel 1990–1992 Eesti Vabariigi Ülemnõukogu liige (sai valimistel 8299 häält). Ülemnõukogus kuulus ta 8. novembrini 1990 õiguskomisjoni ja ajakirjanduskomisjoni, 23. jaanuarini 1992 eelarve- ja majanduskomisjoni. Kuni augustiputšini kuulus ta saadikurühma "Kommunistlik fraktsioon" (pärast augustiputši otsustasid saadikurühmad Virumaa, Võrdsete õiguste eest, Koostöö ja Kommunistlik fraktsioon laiali minna). Eesti Vabariigis oli ta Narva Kaubamaja AS-i esimees. Pärast tema surma Narva Kaubamaja AS sundlõpetati. Vladimir Malkovski suri 5. veebruaril 2003. Ta saadeti viimsele teekonnale 7. veebruaril 2003 Narva Issanda Ülestõusmise peakirikust ja maeti Riigiküla kalmistule. Tema mälestuseks toimuvad Narvas Vladimir Malkovski mälestusvõistlused võrkpallis. http://kontsertkorraldus.ee/tuur/Vundamendi-Taastamine-Iseseisvale-Riigile-2012.pdf [kõdulink] http://www.ametlikudteadaanded.ee/index.php?act=1&srange=1-10&sotsisona=10400686 Молодьёж Эстонии. 6. veebruar, 2003. Nekroloog (vene keeles) Maetu otsing[alaline kõdulink] HAUDI МАЛЬКОВСКИЙ Владимир Сергеевич ftp://kgeu.ru/pub/books/40_let_kgeu/tom1/Kniga_k_40_tom_1_457-488.pdf
Veljo Kalep

Veljo Kalep (12. detsember 1934 Pumbioja, Vändra kihelkond, Pärnumaa – 26. november 2012 Toronto) oli eesti insener ja sportlane. Ta lõpetas 1953. aastal Pärnu 1. Keskkooli ja õppis aastatel 1953–1956 Tartu Riiklikus Ülikoolis. 1966. aastal lõpetas ta tööstus- ja tsiviilehituse erialal TPI ning 1990. aastal sildade projekteerimise täiendusõppe Toronto Ülikoolis. Aastast 1960 oli ta Pärnu ehitusettevõtetes insener. Ta taotles sotsiaaldemokraatliku partei loomist (saates sellekohase kirja Eesti NSV Ülemnõukogu Presiidiumile 1975. aastal) ja kritiseeris üheparteisüsteemi. Veljo Kalep arreteeriti 1980. aastal ning oli vangilaagris kuni aastani 1984. 1987. aastal emigreerus ta koos perega Kanadasse ning asus Ontario provintsis ametisse insenerina. Kalep oli aktiivne kirjasaatja ja avaldas kommentaare mitmetes Eesti ajalehtedes. Samuti on tuntud tema sõudealased kirjutised kunagises sõudespordi häälekandjas Eesti Sõudja. Ta oli korporatsioon Fraternitas Estica vilistlane. Ta hakkas sõudma 1950. aastal Mihkel Leppiku juhendamisel. oli viiel korral NSV Liidu meistrivõistluste finaalis tuli üheksal korral Eesti NSV meistriks: ühepaadil 1953, 1955–1959 ja 1962 paarisaerulisel roolijaga kahepaadil 1953 roolijaga kahepaadil 1967. aastal 1957 Pärnu Jõu esimees 1958 Pärnu Kalevi sõudetreener 1955–1973 Sõudespordisektsiooni/-föd-i presiidiumi liige 1989 Argonaut Rowing Club'i rivistuses Kanada seenioride meister Üheksakordne Eesti sõudemeister lahkus 77-aastaselt. Postimees online, 04.12.2012. Vaadatud 05.12.2012 Arvo Pesti 2009. Tuna 1: 160 In Memoriam Veljo Kalep 12.12.1934-26.11.2012. Eesti Sõudeliidu koduleht. Vaadatud 05.12.2012 Biograafia ESBL-is
Bronhoskoopia

Bronhoskoopia on diagnostilistel ja ravieesmärkidel tehtav hingamisteede vaatlus (tehnika) spetsiaalse optilise riistaga – bronhoskoobiga.
Diplomaatiline teenistusaste

Diplomaatiline teenistusaste on diplomaadile lähtuvalt tema teenistusstaažist, töötulemustest ja välissuhtlemise kogemusest antav nimetus (teenistusaste). Diplomaatiline teenistusaste võib olla eluaegne või piiratud diplomaatilise ametikoha täitmisega. Eri riikide välisteenistustes on kasutusel erinevad teenistusastmed, kuid näitlik loetelu (suurimast teenistusstaažist väikseimani) on järgmine: Suursaadik (ambassadeur) Saadik (envoye) Minister-nõunik (ministre conseiller) Nõunik (conseiller) Esimene sekretär (premier secretaire) Teine sekretär (deuxieme secretaire) Kolmas sekretär (troisieme secretaire) Atašee (attaché) Riikides, kus diplomaatiliste teenistusastmete kõrval on kasutusel ka diplomaatilised auastmed (näiteks Eestis), on teenistusaste alati madalam diplomaadile antavast auastmest. 1936. aastal avaldatud välisteenistuse seaduses diplomaatilise teenistusastme mõiste puudub. Eesti välisteenistuses ei kasutata saadiku teenistusastet ning suursaadik on välissuhtlemisalaste teenete eest antav nimetus (auaste), mille omistamine ei sõltu teenistusstaažist (välisteenistuse seaduse §§ 13-22). Diplomaatiline teenistusaste on karjääridiplomaadile või karjääridiplomaadi kandidaadile Eesti riigi nimel antav nimetus, mis sõltub tema välisteenistuse staažist, töötulemustest ja välissuhtlemise kogemusest. Kui diplomaat vabastatakse diplomaatiliselt ametikohalt, kaotab diplomaatiline teenistusaste kehtivuse. Diplomaatilist teenistusastet võib madaldada, kui diplomaat on rikkunud teenistuskohustusi, on toime pannud vääritu teo või kui diplomaadi vastu on vähenenud usaldus. Diplomaatilised teenistusastme liigid on: vanemnõunik; nõunik; esimene sekretär (I sekretär); teine sekretär (II sekretär); kolmas sekretär (III sekretär); atašee. Diplomaatilised teenistusastmed Armeenias on: erakorraline ja täievoliline suursaadik; erakorraline saadik ja täievoliline minister; 1. klassi nõunik; 2. klassi nõunik; 1. klassi esimene sekretär; 1. klassi teine sekretär; 2. klassi esimene sekretär; 2. klassi teine sekretär; kolmas sekretär; atašee. Diplomaatilised teenistusastmed Ukrainas on: erakorraline ja täievoliline suursaadik; erakorraline ja täievoliline 1. klassi saadik; erakorraline ja täievoliline 2. klassi saadik; 1. klassi nõunik; 2. klassi nõunik; esimene sekretär; teine sekretär; kolmas sekretär; atašee. Diplomaatilised teenistusastmed neis riikides on: erakorraline ja täievoliline suursaadik; erakorraline ja täievoliline 1. klassi saadik; erakorraline ja täievoliline 2. klassi saadik; 1. klassi nõunik; 2. klassi nõunik; 1. klassi esimene sekretär; 2. klassi esimene sekretär; 1. klassi teine sekretär; 2. klassi teine sekretär; kolmas sekretär; atašee. Erakorraline ja täievoliline suursaadik (teenistusaste) Diplomaatiline ametiaste Välisteenistuse seadus. riigiteataja.ee О дипломатической службе. zakon.rada.gov.ua
Eesti meteoroloogide loend

Siin on loetletud Eesti meteorolooge. # A B C D E F G H I J K L M N O P Q R S Š Z Ž T U V W Õ Ä Ö Ü X Y Ain Kallis Kaarel Kirde Aarne Kärsna Johannes Letzmann Helene Liidemaa Krista Odakivi Aleksander Ohu Evald Oldekop Ille Palm Vello Park Ele Pedassaar Karl Adolf Põiklik Elmar Rosenthal
Henry C. Reissar

Henry C. Reissar (18. november 1870 Kaubi vald, Halliste kihelkond, Pärnumaa, Liivimaa – 20. september 1939 Kings County, New Yorgi osariik, USA) oli eesti päritolu Ameerika Ühendriikide ja Eesti sõjaväelane. Henry C. Reissar (sünnijärgne nimi Hindik Reissaar) oli eesti päritolu Ameerika Ühendriikide ja hiljem Eesti sõjaväelane, kes pärast 1918. aasta novembris alanud Eesti Vabadussõja algust tegi 1918. aasta detsembri keskel Sõjaministeeriumile ettepaneku formeerida tema kulul üks sõjaväeline üksus (kompanii), mille kohta allkirjastati ka leping, millega Henry C. Reissar kohustus "kompaniid ülal pidama, kuni rahu maal ja valitsus kindel". Scoutsväeosa formeerimiseks jõudsid 19. detsembril Viljandisse esimesed ohvitserid, staabikapten Friedrich-Karl Pinka, leitnant Herbert Pinka, lipnik Johannes Paulmeister ja lipnik Anton Allik. Scoutspataljon https://www.geni.com/people/Henry-Carl-Hindrik-Reissar/6000000018737722151 Scoutspataljonis tähistatakse aastapäeva, www.mil.ee, 20. detsember 2004